open-index/open-wikipedia-markdown huggingface dataset:
704 Ιντεράμνια

Η **Ιντεράμνια** είναι ένας από τους μεγαλύτερους αστεροειδείς της Κύριας Ζώνης Αστεροειδών, με διάμετρο περίπου 320 χιλιόμετρα. Η μέση απόσταση από τον Ήλιο είναι 3,06 ΑΜ. Ανακαλύφθηκε από τον Βιντσέντζο Τσερρούλι τις 2 Οκτωβρίου 1910 και πήρε το λατινικό όνομα της πόλης Τέραμο, στην οποία εργαζόταν. Έχει την έκτη μεγαλύτερη μάζα από τους αστεροειδείς, πίσω από την 1 Δήμητρα, 4 Εστία, 2 Παλλάς, 10 Υγιεία και 511 Νταβίντα και αποτελεί περίπου το 1,2% της μάζας όλης της Ζώνης των Αστεροειδών.

## Χαρακτηριστικά
[thumb|left|300px|Σύγκριση μεγέθους της Ιντεράμνιας με τη [1 Δήμητρα (πλανήτης νάνος)|1 Δήμητρα]]
Αν και η Ιντεράμνια είναι από τους μεγαλύτερους αστεροειδείς, έχει μελετηθεί ελάχιστα. Αποτελεί αναμφισβήτητα το μεγαλύτερο αστεροειδή τύπου F. Φαίνεται ότι έχει μεγάλη πυκνότητα. Η μέγιστη λαμπρότητα στο περιήλιο φτάνει μόνο το +9,9 κυρίως επειδή είναι σκοτεινό αντικείμενο (αλβέδο 0,074) και το αφήλιό του είναι λίγο πιο απομακρυσμένο από τους άλλους αστεροειδέις. Η απόλυτη λαμπρότητά του είναι 5,94.

Έχει την ίδια εκκεντρότητα με τη 10 Υγιεία (0,15 και 0,12 αντίστοιχα), αλλά η Ιντεράμνια έχει μεγαλύτερη κλίση προς την εκλειπτική (περίπου 17,3 μοίρες). Η μάζα της Ιντεράμνιας, βάσει πρόσφατων μετρήσεων, είναι 3,7×1019.

## Σημειώσεις


Ιντεραμνια
Νέδα (ποταμός)

Η **Νέδα** είναι ποτάμι της Πελοποννήσου που βρίσκεται στα σύνορα των νομών Ηλείας και Μεσσηνίας. Πηγάζει από το όρος Λύκαιο, ρέει προς τα δυτικά και εκβάλλει στο Ιόνιο πέλαγος, μεταξύ των ακτών της Κυπαρισσίας και της Ζαχάρως. Το μήκος της είναι 32 χιλιόμετρα. 

Χαρακτηριστικό της είναι πως πρόκειται για ένα από τα λίγα ποτάμια στην Ελλάδα που έχει ονομασία θηλυκού γένους, με τη Νήσσα στη Βόρεια Αιτωλοακαρνανία, την Αράπιτσα στη Νάουσα, την Έρκυνα στη Λειβαδιά, την Ερμίτσα στο Αγρίνιο, τη Ζηλιάνα στην Πιερία να συναποτελούν τα πιο γνωστά.

## Ιστορικά στοιχεία
Το ποτάμι πήρε την ονομασία του από τη νύμφη Νέδα. Ο ποταμός από την αρχαιότητα όριζε τα σύνορα της Ηλείας από την Μεσσηνία, όπως αναφέρει ο Παυσανίας. Κοντά στις όχθες του ποταμού βρισκόταν η αρχαία Φιγάλεια και ο ναός του Επικούριου Απόλλωνα στις Βάσσες.

## Φυσικό περιβάλλον
Ο ποταμός σε ένα μεγάλο τμήμα του διασχίζει χαράδρα με πολύ πλούσια βλάστηση. Κατά μήκος της πορείας του δημιουργούνται καταρράκτες. Ο μεγαλύτερος βρίσκεται κοντά στη Φιγαλεία και έχει ύψος περίπου 35 μέτρα.

## Παραπομπές


## Εξωτερικοί σύνδεσμοι
*Νομαρχία Ηλείας, Νέδα
*Πληροφορίες για τη Νέδα
* φωτογραφίες απο τους καταρράκτες
Κατηγορία:Γεωγραφικοί σχηματισμοί της Ηλείας
Κατηγορία:Γεωγραφικοί σχηματισμοί της Μεσσηνίας
Κατηγορία:Καταρράκτες στην Ελλάδα
Κατηγορία:Ποταμοί της Μεσσηνίας
Κατηγορία:Ποταμοί της Αρκαδίας
Κατηγορία:Ποταμοί της Ηλείας
Προθοήνορας

Στην ελληνική μυθολογία με το όνομα **Προθοήνορας** (***Προθοήνωρ***) είναι γνωστός ο ένας από τους 5 αρχηγούς των Βοιωτών στον Τρωικό Πόλεμο (οι άλλοι 4 ήταν οι Αρκεσίλαος, Λήτος, Κλονίος και Πηνέλεως). Ο Προθοήνορας ήταν γιος του Αρηιλύκου και σκοτώθηκε στον πόλεμο αυτό από τον Πολυδάμαντα με ακόντιο, που τον χτύπησε στον δεξιό ώμο. Αναφέρεται στην *[[Ιλιάδα]]* (ραψωδία Β, στίχος 495 και ραψωδία Ξ, στ. 450).
## Δείτε επίσης
* Ο αστεροειδής 22203 Προθοήνωρ (22203 Prothoenor), που ανακαλύφθηκε το 1960 και ανήκει στην Τρωική Ομάδα, πήρε το όνομά του από τον μυθικό αυτό Βοιωτό πολεμιστή.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 765

Κατηγορία:Τρωικός Πόλεμος
Κατηγορία:Αρχαίοι Βοιωτοί
Πρόμαχος (μυθολογία)

Στην ελληνική μυθολογία με το όνομα **Πρόμαχος** είναι γνωστά τα παρακάτω δύο διαφορετικά πρόσωπα:

* Ένας Βοιωτός πολεμιστής που έλαβε μέρος στον Τρωικό Πόλεμο, όπου και σκοτώθηκε από τον Ακάμαντα με ακόντιο. Ο Πρόμαχος ήταν γιος του Αλεγήνορα (***Αλεγηνορίδης***), ήταν έγγαμος και αναφέρεται στην *[[Ιλιάδα]]* (ραψωδία Ξ, στίχοι 476, 482, 503), όπου ο Ακάμας εμφανίζεται να καυχιέται μεγαλόφωνα μετά τον θάνατό του: *«Σας έστρωσα τον Πρόμαχον στον ύπνον του θανάτου, / ογρήγορα να εκδικηθώ τον φόνον του αδελφού μου.»* (482-483, μετάφρ. Ι. Πολυλά)
* Ο βασιλιάς της Αρκαδικής πόλης Ψωφίδας, γιος του Ηρακλή και της Ψωφίδας, δίδυμος αδελφός του Εχέφρονα, εγγονός του Έρυκα βασιλιά της Σικελίας.

## Δείτε επίσης
* Ο αστεροειδής **173117 Πρόμαχος** (173117 Promachus), που ανακαλύφθηκε το 1973, πήρε το όνομά του από τον μυθικό Βοιωτό πολεμιστή.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 767

Προμαχος
Κατηγορία:Μυθικοί βασιλείς της Αρκαδίας
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία
Πρόνοος

Στην ελληνική μυθολογία με το όνομα **Πρόνοος** είναι γνωστά τα παρακάτω δύο διαφορετικά πρόσωπα:

*Ένας Τρώας που έλαβε μέρος στον Τρωικό Πόλεμο και σκοτώθηκε σε αυτόν από τον Πάτροκλο με ακόντιο, όπως αναφέρεται στην *[[Ιλιάδα]]* του Ομήρου (ραψωδία Π, στίχοι 399-400): *«Ελόγχισε τον Πρόνοον στο στήθος, που εγυμνώθη / απ' την ασπίδα, και άψυχος εβρόντησε στο χώμα.»* (μετάφραση Ι. Πολυλά)
*Ένας από τους γιους του Φηγέα βασιλιά της Αρκαδικής πόλεως Φηγίας (Ψωφίδος). Μαζί με τον αδελφό του Αγήνορα διατάχθηκαν από τον πατέρα τους να σκοτώσουν τον Αλκμέωνα επειδή εξαπάτησε την αδελφή τους Αρσινόη ή Αλφεσίβοια.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 767

Προνοος
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία
Προθόωνας

Στην ελληνική μυθολογία με το όνομα **Προθόωνας** (***Προθόων***) είναι γνωστός ένας Τρώας πολεμιστής, που έλαβε μέρος στον Τρωικό Πόλεμο και σκοτώθηκε σε αυτόν μαζί με τον συμπολεμιστή του Περιφήτη από τον Τεύκρο, όπως αναφέρεται στην *[[Ιλιάδα]]* του Ομήρου (ραψωδία Ξ, στίχος 515).

* Ο αστεροειδής **12444 Προθόων** (12444 Prothoon), που ανακαλύφθηκε το 1996 και ανήκει στην Τρωική Ομάδα, πήρε το όνομά του από τον μυθικό αυτό Τρωαδίτη πολεμιστή.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 765

Προθοωνας
119 Αλθαία

Η **Αλθαία (Althaea)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,42. Ανακαλύφθηκε το 1872 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της βασίλισσας Αλθαίας, μητέρας του ήρωα Μελεάγρου στην ελληνική μυθολογία. Δύο επιπροσθήσεις αστέρων από την Αλθαία έχουν παρατηρηθεί, αμφότερες το 2002.

## Φυσικά χαρακτηριστικά
Η μέση διάμετρος της Αλθαίας είναι 57,3 χλμ. Η μάζα της εκτιμάται σε 200 τρισεκατομμύρια τόνους. Η μέση επιτάχυνση της βαρύτητας στον ισημερινό της Αλθαίας εκτιμάται σε 1,6&nbsp;cm/sec², δηλαδή η βαρύτητα εκεί είναι 612 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 30,3 m/sec (109 χιλιόμετρα την ώρα).

Ο φασματικός τύπος της Αλθαίας είναι **S** (λιθώδης). Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

Η Αλθαία περιστρέφεται γύρω από τον εαυτό της μία φορά κάθε 11 ώρες και 29 λεπτά. Η μέση ταχύτητα της Αλθαίας καθώς περιφέρεται γύρω από τον Ήλιο ανέρχεται σε 18,51&nbsp;km/sec.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλθαια
Αρνούλφος Β΄ της Φλάνδρας

Ο **Αρνούλφος Β΄ της Φλάνδρας** (*Arnulf II van Vlaanderen*, 960 – 30 Μαρτίου 987) Κόμης της Φλάνδρας (965 - 987) ήταν μοναδικός γιος και παιδί του Βαλδουίνου Γ΄ της Φλάνδρας και της Ματθίλδης των Μπίλλουνγκ, κόρης του Χέρμαν δούκα της Σαξονίας.

## Η ζωή του

Ο πατέρας του πέθανε πολύ πρόωρα (962), ο Αρνούλφος Β΄ διαδέχθηκε 3 χρόνια αργότερα τον υπερήλικα παππού του Αρνούλφο Α΄ τον Γηραιό (965). Την εποχή που ήταν ανήλικος κηδεμόνας του ορίστηκε ο ευγενής Βαλδουίνος Μπάλσο (πέθανε το 973).
Η κομητεία έχασε τμήματα όπως την Πικαρδία η οποία είχε δοθεί από τον Αρνούλφο Α΄ στον Λοθάριο της Γαλλίας για να εξασφαλίσει την διαδοχή στον εγγονό του Αρνούλφο Β΄, παραχώρησε επιπλέον τη Βουλώνη σε ένα συγγενή του ως φέουδο. Στην παιδική του ηλικία ο Λοθάριος αφαίρεσε το Ποντιέ και το παραχώρησε στον Ούγο Καπέτο γενάρχη των Καπετιδών, αποσπάστηκε και η περιοχή της Γκουίν ως ανεξάρτητη κομητεία.
Πέθανε επίσης πρόωρα σε ηλικία 27 ετών (30 Μαρτίου 987), η χήρα του Ροζάλα ξαναπαντρεύτηκε αμέσως τον Ροβέρτο Β΄ της Γαλλίας.

## Οικογένεια

Ο Αρνούλφος Β΄ νυμφεύτηκε τη Ροζάλα των Ιβρέα κόρη του Βερεγγάριου Β΄ της Ιταλίας (968) με την οποία απέκτησε :
* Βαλδουίνος Δ΄ 980-1035, κόμης της Φλάνδρας.
* Ματθίλδη απεβ. πριν το 995.

## Παραπομπές
 		


## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984)
*Jean Dunbabin, France in the Making, 843–1180, Second Edition (Oxford University Press, 2005)
*Frederick Lewis Weis, Ancestral Roots of Certain American Colonists, Who Came To America before 1700, Seventh Edition (Genealogical Publishing Co., Inc., 1993)
*George Andrews Moriarty, The Plantagenet Ancestry of King Edward III and Queen Philippa (Mormon Pioneer Genealogy Society, Salt Lake City, UT, 1985)

## Εξωτερικοί σύνδεσμοι

*ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

Κατηγορία:Κόμητες της Φλάνδρας
Κατηγορία:Οίκος της Φλάνδρας
Βαλδουίνος Γ΄ της Φλάνδρας

Ο **Βαλδουίνος Γ΄ της Φλάνδρας** ή **Βαλδουίνος ο νέος** (*Boudewijn III van Vlaanderen*, 940 – 1 Νοεμβρίου 962) ήταν κόμης της Φλάνδρας (958 - 962) μαζί με τον πατέρα του Αρνούλφο Α΄ τον Γηραιό, γιός και διάδοχος του κόμητος της Φλάνδρας Αρνόλφου Α΄ του της δεύτερης συζύγου του Αδελαΐδας του Βερμαντουά κόρης του Ερβέρτου Β΄ του Βερμαντουά, το 958 ο υπερήλικας πατέρα του αποφάσισε να τον κάνει συμβασιλέα αλλά πέθανε πολύ πρόωρα πριν απο αυτόν (962) αφήνοντας ένα βρέφος τον Αρνούλφο ο οποίος τέθηκε υπο την προστασία του παππού του. 
Κατά το σύντομο διάστημα της εξουσίας του, ο Βαλδουίνος εγκατέστησε βιομηχανία υφαντών στη Γάνδη, η οποία στάθηκε η βάση για την οικονομική ανάπτυξη της κομητείας τους επόμενους αιώνες. 

## Οικογένεια
Νυμφεύτηκε στα τέλη του 960 τη Ματθίλδη των Μπίλλουνγκ (απεβ. 1008), κόρη του Χέρμαν κυβερνήτη και de facto δούκα της Σαξονίας,  με την οποία απέκτησε τον: 
* Αρνούλφος Β΄ π.960-987, κόμης της Φλάνδρας.

## Παραπομπές


## Πηγές
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band I (Verlag von J. A. Stargardt, Marburg, Germany, 1980)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984)
*Tracy Borman, Queen of the Conqueror: The Life of Matilda, Wife of William I (Bantam Books, New York, 2011)
*The Annals of Flodoard of Reims, 916-966, Ed. & Trans. Steven Fanning & Bernard S. Bachrach (University of Toronto Press, CA, 2004)

## Εξωτερικοί σύνδεσμοι
*ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

Κατηγορία:Κόμητες της Φλάνδρας
Κατηγορία:Οίκος της Φλάνδρας
120 Λάχεσις

Η **Λάχεσις (Lachesis)** είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,75. Ανακαλύφθηκε το 1872 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομα της μιας από τις τρεις Μοίρες της ελληνικής μυθολογίας. Η μοναδική επιπρόσθηση αστέρα από τη Λάχεσι παρατηρήθηκε στις νοτιοδυτικές ΗΠΑ το 1999.

## Φυσικά χαρακτηριστικά
Η διάμετρος της Λάχεσης υπολογίσθηκε σε 174,1 χλμ., ενώ η μάζα της εκτιμάται σε 5,5 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λάχεσης εκτιμάται σε 4,87&nbsp;cm/sec² (201 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 92,0 m/sec (331 χιλιόμετρα την ώρα).

Ο φασματικός τύπος της Λάχεσης είναι **C** (ανθρακούχος). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

Η Λάχεσις περιστρέφεται γύρω από τον εαυτό της μία φορά κάθε 46 ώρες και 33 λεπτά, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λαχεσις
121 Ερμιόνη

Η **Ερμιόνη (Hermione)** είναι ένας από τους μεγαλύτερους αστεροειδείς της Κύριας Ζώνης Αστεροειδών, κινούμενος στο εξωτερικό άκρο της (ανήκει στην «Ομάδα της Κυβέλης»), με απόλυτο μέγεθος (όπως ορίζεται για το Ηλιακό Σύστημα) 7,31. Ανακαλύφθηκε το 1872 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της κόρης του Μενελάου και της Ωραίας Ελένης στην ελληνική μυθολογία. Τρεις επιπροσθήσεις αστέρων από την Ερμιόνη έχουν παρατηρηθεί, η τελευταία τον Φεβρουάριο 2004.

## Φυσικά χαρακτηριστικά
Η Ερμιόνη έχει ένα δίλοβο σχήμα, όπως διακρίνεται στις εικόνες που αποκτήθηκαν με το Τηλεσκόπιο Κεκ από τον Δεκέμβριο 2003 και μετά. Σύμφωνα με το καλύτερο πρότυπο, το σχήμα της μπορεί να προσομοιωθεί με δύο μερικώς αλληλοεπικαλυπτόμενες σφαίρες με ακτίνες 80 και 60 χιλιομέτρων, των οποίων τα κέντρα απέχουν μεταξύ τους 115 χλμ. Οι διαστάσεις της Ερμιόνης που δίνονται σε διάφορες πηγές είναι είτε 268×186×183 χλμ., είτε 254 ± 4 × 125 ± 9 χλμ. Η μάζα της εκτιμάται σε 5,4 τετράκις εκατομμύρια τόνους, καθώς η μέση πυκνότητά της είναι μικρή, περίπου 1,8 gr/cm³. Η μέση επιτάχυνση της βαρύτητας στον ισημερινό της Ερμιόνης εκτιμάται σε 2,2&nbsp;cm/sec², δηλαδή η βαρύτητα εκεί είναι 445 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 75 m/sec (270 χιλιόμετρα την ώρα).

Ο φασματικός τύπος της Ερμιόνης είναι **C** (ανθρακούχος), με γεωμετρικό άλβεδο 0,048. Η μέση θερμοκρασία στην επιφάνειά της εκτιμάται σε 121 περίπου βαθμούς Κελσίου κάτω από το μηδέν, αλλά η μέγιστη μπορεί να φθάσει τους -44 βαθμούς C.

Η Ερμιόνη περιστρέφεται γύρω από τον εαυτό της μία φορά κάθε 5 ώρες και 33 λεπτά.

## Φυσικός δορυφόρος
Στις 28 Σεπτεμβρίου 2002 ανακαλύφθηκε ένας φυσικός δορυφόρος της Ερμιόνης από εικόνες που αποκτήθηκαν με το Τηλεσκόπιο Κεκ ΙΙ. Ο δορυφόρος δεν έχει ακόμα επίσημο όνομα και είναι γνωστός με το προσωρινό όνομα **[[S/2002 (121) 1]]**, αλλά μια ομάδα αστρονόμων έχει προτείνει το όνομα «Λαφαγιέτ» (*LaFayette*). Η τροχιά του δορυφόρου γύρω από την Ερμιόνη είναι κυκλική ή σχεδόν κυκλική, με ακτίνα 768 ± 11 χλμ. Ο δορυφόρος εκτελεί μία πλήρη περιφορά γύρω από την Ερμιόνη κάθε 2 γήινες ημέρες 13 ώρες και 58 λεπτά. Οι διαστάσεις του εκτιμώνται σε 12 ± 4 χλμ., ενώ η μάζα του σε 1,6 τρισεκατομμύριο τόνους.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ερμιονη
Κρίστιαν Χάινριχ Φρήντριχ Πέτερς

Ο **Κρίστιαν Χάινριχ Φρήντριχ Πέτερς** (, 19 Σεπτεμβρίου 1813–18 Ιουλίου 1890) ήταν ένας Γερμανοαμερικανός αστρονόμος, γνωστός για τις πολλές ανακαλύψεις αστεροειδών. Δεν πρέπει να συγχέεται με τον Γερμανό αστρονόμο Κρίστιαν Άουγκουστ Φρήντριχ Πέτερς (1806-1880).

Ο Πέτερς γεννήθηκε στο Σλέσβιχ-Χόλσταϊν, που τότε ήταν μέρος της Δανίας, και σπούδασε υπό τον Καρλ Φρίντριχ Γκάους. Μιλούσε πολλές γλώσσες (εκτός από σύγχρονες ευρωπαϊκές, γνώριζε και αρχαία ελληνικά, λατινικά, εβραϊκά, περσικά και τουρκικά) και έζησε για κάποιο διάστημα στην Ιταλία και στην Οθωμανική Αυτοκρατορία πριν μεταναστεύσει στις Ηνωμένες Πολιτείες της Αμερικής το 1854.

Εργαζόμενος στο Χάμιλτον Κόλετζ, στο Κλίντον της Πολιτείας της Νέας Υόρκης, ο Πέτερς ανεκάλυψε 48 αστεροειδείς, αρχίζοντας με τον 72 Φερονία το 1861 και τελειώνοντας με τον 287 Νέφθυς το 1889.

Ο Πέτερς είχε μία εμπλοκή σε δικαστική διαμάχη το 1889 με τον πρώην βοηθό του Τσαρλς Α. Μπορστ («υπόθεση του Μεγάλου Καταλόγου των Αστέρων»), που έφθασε μέχρι το Ανώτατο Δικαστήριο της Νέας Υόρκης. Ο δικαστής πήρε το μέρος του Πέτερς, αλλά πολλοί αστρονόμοι και εφημερίδες πήραν το μέρος του Μπορστ. Μετά τον θάνατο του Πέτερς ασκήθηκε έφεση και ορίσθηκε νέα δίκη, που όμως δεν διεξάχθηκε ποτέ.

Εκτός από τους αστεροειδείς, ο Πέτερς ανεκάλυψε τον περιοδικό κομήτη 80P/Peters-Hartley, καθώς και διάφορα νεφελώματα και γαλαξίες.

## Παραπομπές


## Εξωτερικοί σύνδεσμοι
* 
* Βιογραφία του Πέτερς από τον William Sheehan

Κατηγορία:Γερμανοί αστρονόμοι
Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα
Χλωμός Κερκύρας

Ο **Χλωμός** ή **Χλομός** είναι οικισμός στη νότια Κέρκυρα και τον δήμο Νότιας Κέρκυρας.

## Γεωγραφικά - ιστορικά στοιχεία
Ο Χλωμός βρίσκεται στην ανατολική πλευρά του βουνού «Μεροβίγλι» της νότιας Κέρκυρας, σε ύψος  270 – 320 μέτρα και χτίστηκε τον 13ο αιώνα. Είναι από τα αρχαιότερα χωριά της Κέρκυρας ενώ απέχει από την Χώρα περίπου 31 χλμ. νότια και 18 χλμ. βορειοδυτικά από την Λευκίμμη (έδρα του δήμου). Τα διάσπαρτα ερείπια στις πλαγιές του βουνού και η ύπαρξη βωμού του Απόλλωνα στη θέση του σημερινού ναού των Ταξιαρχών αποτελούν ενδείξεις προγενέστερης ανθρώπινης παρουσίας.		

Οι πρώτοι κάτοικοι που εγκαταστάθηκαν στο χώρο του σημερινού χωριού ήρθαν από το Βυζάντιο σαν φυγάδες ή μισθοφόροι των Βυζαντινών που παρέμειναν στην Κέρκυρα. Αργότερα ήρθαν και από άλλα μέρη και κυρίως από την περιοχή της λίμνης Κορισσίων (Λίνια) που αναγκάστηκαν να ανεβούν λόγω της ελονοσίας και των πειρατών.	

Το χωριό χτίστηκε οργανικά. Χαρακτηρίζεται από δαιδαλώδη  και διαθέτει δυο μικρές πλατείες- «φόρους»: τον «Πάνω Φόρο» και τον «Κάτω Φόρο». Από την εκκλησία των Ταξιαρχών («Τραξάρχης») υπάρχει πανοραμική θέα. 	

## Ονομασία
Πολλά έχουν υποστηριχθεί κατά καιρούς για τη γραφή και την ιστορία της λέξης «Χλομός»:

Μια εκδοχή είναι ότι προέρχεται από το φυτό «σπλόνος» (γνωστό στους κατοίκους αφού το χρησιμοποιούσαν για να ζαλίζουν (σπλονίζουν) τα ψάρια της λίμνης και να τα πιάνουν. Έτσι έχουμε σπλόνος - φλόμος (φλομώνω) - χλόμος - χλομός. 

Άλλοι υποστηρίζουν ότι προέρχεται από το τοπωνύμιο της Κεφαλληνίας, Κουλούμι, λατινικά Κολόμο (1261) - Κλόμο - Χλόμο - Χλομός.  

Μια τρίτη άποψη υποστηρίζει ότι προέρχεται από τη χλομάδα των κατοίκων που είχαν έρθει από την  παραλίμνια περιοχή «Κορίσσια», που τη μάστιζε η ελονοσία, έτσι έχουμε Χλομός ή Χλωμός. 

Τέλος είναι πιθανό να προέρχεται από το Χλομούτσι που είναι κάστρο στην Ηλεία της Πελοποννήσου  (του 1200, *CLERMONT* ή ΧΛΟΜΟΥΤΣΙ).

## Βιβλιογραφία
*Νίκος Αυλιανός  «Χλωμός – Παράδοση, Λαογραφία, Ιστορία»
*Ιστορικό αρχείο Κέρκυρας

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Νότιας Κέρκυρας
Σαντιάγο ντε Κούβα

Το **Σαντιάγο ντε Κούβα** (ισπανικά: *Santiago de Cuba*) είναι πόλη της Κούβας και πρωτεύουσα της ομώμυμης επαρχίας στο νοτιοανατολικό τμήμα της χώρας. Βρίσκεται σε απόσταση περίπου 870 χλμ. από την πρωτεύουσα Αβάνα.

Τόσο από πληθυσμιακή όσο και από ιστορική άποψη το Σαντιάγο ντε Κούβα είναι η δεύτερη σημαντικότερη πόλη στην Κούβα μετά την Αβάνα. Αποτελεί ένα από τα σημαντικότερα λημάνια της Καραϊβικής. Το 2004 ο πληθυσμός της ανέρχονταν σε 494.337 κατοίκους.

Από τα πιο σημαντικά αξιοθέατα είναι το ισπανικό κάστρο: Σαν Πέδρο ντε λα Ρόκα, χαρακτηριστικό δείγμα της ισπανικής αποικιακής αρχιτεκτονικής.

## Παραπομπές


## Πηγές
* Σκάι βιβλίο. Παγκόσμιος Γεωγραφικός Άτλας. Τόμος 3: Βόρεια Αμερική.

## Εξωτερικοί σύνδεσμοι
* 

Κατηγορία:Πόλεις της Κούβας
122 Γκέρντα

Η **Γκέρντα (Gerda)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,87. Ανακαλύφθηκε το 1872 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της συζύγου του θεού Φρέιρ στη σκανδιναβική μυθολογία. Η τροχιά της είναι παρόμοια με εκείνες των αστεροειδών της «ομάδας της Εκάβης», οι οποίοι βρίσκονται σε μέσο τροχιακό συντονισμό 2 προς 1 με τον πλανήτη Δία.

## Φυσικά χαρακτηριστικά
Η μέση διάμετρος της Γκέρντας είναι 81,7 χλμ. Η μάζα της εκτιμάται σε 570 τρισεκατομμύρια τόνους. Η μέση επιτάχυνση της βαρύτητας στον ισημερινό της Γκέρντας εκτιμάται σε 2,28&nbsp;cm/sec², δηλαδή η βαρύτητα εκεί είναι 429 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 43,2 m/sec (155,5 χιλιόμετρα την ώρα).

Ο φασματικός τύπος της Γκέρντας είναι **S** (λιθώδης). Η μέση θερμοκρασία στην επιφάνειά της εκτιμάται σε 118 βαθμούς Κελσίου κάτω από το μηδέν.

Σύμφωνα με φωτομετρικές παρατηρήσεις του 2007, η Γκέρντα περιστρέφεται γύρω από τον εαυτό της μία φορά κάθε 10 ώρες και 41 λεπτά, με διαφορά λαμπρότητας μεταξύ των όψεών της έως 0,16 μέγεθος. Μεταγενέστερες παρατηρήσεις (2009) από το Νέο Μεξικό έδωσαν μία πιο χονδροειδή καμπύλη φωτός, με περίοδο 10 ώρες 43 λεπτά και διαφορά λαμπρότητας έως 0,11 μέγεθος, συμβατή με προηγούμενες μελέτες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκερντα
Χουάν Αλμέιδα Βόσκε

Ο **Χουάν Αλμέιδα Βόσκε** (ισπανικά: *Juan Almeida Bosque*, 17 Φεβρουαρίου 1927 – 11 Σεπτεμβρίου 2009) ήταν Κουβανός πολιτικός και ένας από τους αρχικούς ηγέτες της Κουβανικής Επανάστασης. Μετά την επιτυχία της Επανάστασης, ήταν από τις εξέχουσες προσωπικότητες του Κομμουνιστικού Κόμματος Κούβας. Την στιγμή του θανάτου του, τον Σεπτέμβριο του 2009, κατείχε την θέση του αντιπροέδρου του κουβανικού λαϊκού συμβουλίου. 

Λόγω των αγαθοεργιών του, του απονεμήθηκε μεγάλος αριθμός αριθμός παρασήμων και μεταλλίων τόσο στην Κούβα όσο και διεθνώς. 

## Παραπομπές


## Πηγές
* Νεκρολογία στο Ρόιτερς 

ΑλμειδΑ
ΑλμειδΑ
Ίσλα δε λα Χουβεντούδ

thumb|Η θέση του νησιού σε σχέση με την Κούβα.
Η **Ίσλα δε λα Χουβεντούδ** (ισπανικά: *Isla de la Juventud*, «η νήσος της νιότης») είναι το δεύτερο μεγαλύτερο νησί της Κούβας και το έκτο μεγαλύτερο στις δυτικές Ινδίες (μετά την ίδια την Κούβα, την Ισπανιόλα, την Τζαμάικα, το Πουέρτο Ρίκο και το Τρινιντάντ). Η έκταση του νησιού είναι 2.204 τ. χλμ. και βρίσκεται 50 χλμ. νότια από την νήσο της Κούβας, νότια της Αβάνας και του Πίναρ ντελ Ρίο. Διοικητικά, η Ίσλα δε λα Χουβεντούδ υπάγεται απευθείας στην κεντρική κυβέρνηση της Κούβας.

Ο πληθυσμός του νησιού είναι 86.420 κάτοικοι (2010) και η πρωτεύουσά του είναι η Νουέβα Χερόνα (Nueva Gerona). Το νησί μέχρι το 1978 ονομάζονταν Ίσλα ντε Πίνος.

## Εξωτερικοί σύνδεσμοι
* 

Κατηγορία:Νησιά της Κούβας
Φρεντερίκ Ντε Κλερκ

Ο **Φρεντερίκ Ντε Κλερκ** (*Frederik Willem de Klerk*, 18 Μαρτίου 1936 – 11 Νοεμβρίου 2021) ήταν ο τελευταίος πρόεδρος της Νότιας Αφρικής επί καθεστώτος Απαρτχάιντ, από τον Σεπτέμβριο του 1989 έως τον Μάιο του 1994. Ο Ντε Κλερκ ήταν και ηγέτης του εθνικού κόμματος της χώρας από τον Φεβρουάριο του 1989 ως τον Σεπτέμβριο του 1997. Κατά τα πρώτα χρόνια διακυβέρνησης του Νέλσον Μαντέλα συμμετείχε ως αντιπρόεδρος (1994-1996). Ο τελευταίος, έως τώρα, λευκός Νοτιοαφρικανός που κατείχε αυτή τη θέση. Το 1997 αποσύρθηκε από την πολιτική.

Ο Φρεντερίκ Ντε Κλερκ είναι ιδιαίτερα γνωστός ως η προσωπικότητα που έθεσε τέλος στο καθεστώς ρατσιστικών διακρίσεων της Νότιας Αφρικής, γνωστό με τον όρο Απαρτχάιντ, και ως υποστηρικτής δημοκρατικών μεταρρυθμίσεων που οδήγησαν στην ισότητα των πολιτών του κράτους ανεξαρτήτου χρώματος. Βραβεύθηκε με βραβείο Νόμπελ Ειρήνης το 1993 μαζί με τον Νέλσον Μαντέλα.

## Παραπομπές


Κατηγορία:Πολιτικοί της Νότιας Αφρικής
Κατηγορία:Απαρτχάιντ
Κατηγορία:Βραβευμένοι με Νόμπελ Ειρήνης
Κατηγορία:Πρόεδροι του Κράτους της Νότιας Αφρικής
Κατηγορία:Αντιπρόεδροι της Νότιας Αφρικής
Κατηγορία:Νοτιοαφρικανοί νομπελίστες
Κλίντον (Νέα Υόρκη)

Το **Κλίντον** (αγγλικά: *Clinton*) είναι χωριό στην κομητεία Ονέιντα (Oneida) της Πολιτείας της Νέας Υόρκης. Ο πληθυσμός του ήταν 1.952 κάτοικοι στην απογραφή του 2000. Πήρε το όνομά του από τον Τζορτζ Κλίντον (περ.1686-1761), τον πρώτο κυβερνήτη της Νέας Υόρκης (τότε βρετανικής αποικίας). Ο πρώτος οικισμός κτίσθηκε περί το 1787, ενώ αναγνωρίσθηκε επίσημα το 1843. Βρίσκεται σε γεωγραφικό πλάτος 43°2΄56΄΄ βόρειο και γεωγραφικό μήκος 75°22΄49΄΄ δυτικό, ενώ καταλαμβάνει έκταση 1.500 στρέμματα. Στα δυτικά του χωριού τρέχει το ρυάκι Ορισκάνυ.

Το χωριό ανήκει στον Δήμο του Κέρκλαντ. Είναι η έδρα του Κολεγίου Χάμιλτον, ενώ τον 19ο αιώνα ήταν γνωστό ως «το χωριό των σχολείων» από τα πολλά ιδιωτικά σχολεία που λειτουργούσαν εκεί τότε.

Το Κλίντον είναι χτισμένο γύρω από ένα όμορφο πάρκο. Στον αθλητισμό, είχε παράδοση στο χόκεϊ επί πάγου.

## Διάσημοι κάτοικοι του παρελθόντος
* Κλάρα Μπάρτον, ιδρύτρια του Αμερικανικού Ερυθρού Σταυρού. 
* Οδυσσεύς Γκραντ ΙΙΙ, εγγονός του Προέδρου των ΗΠΑ Οδυσσέα Γκραντ. 
* Γκρόβερ Κλήβελαντ, Πρόεδρος των ΗΠΑ (έμεινε στο Κλίντον για λίγα χρόνια, στην παιδική του ηλικία). 
* Κρίστιαν Χάινριχ Φρήντριχ Πέτερς, Γερμανοαμερικανός αστρονόμος. Από το Αστεροσκοπείο Litchfield του Κολεγίου Χάμιλτον στο Κλίντον ανακάλυψε 48 αστεροειδείς.
* Έζρα Πάουντ, ποιητής και διανοούμενος (φοίτησε στο Κολέγιο Χάμιλτον).

## Παραπομπές


## Εξωτερικοί σύνδεσμοι

* Επίσημος ιστοτόπος

Κατηγορία:Πόλεις της Νέας Υόρκης
Διμετρόδοντας

thumb|250px|Απολιθωμένος σκελετός Διμετρόδοντα
Ο **Διμετρόδοντας** είναι γένος σαρκοφάγου θηλαστικόμορφου ερπετού που έζησε την Πέρμια περίοδο, 295-270 εκατομμύρια χρόνια πριν. Συγγενεύει περισσότερο με τα θηλαστικά παρά με τις σαύρες. Ήταν ένας πελυκόσαυρος. Τα απολιθώματά του βρίσκονται στη Βόρεια Αμερική και την Ευρώπη, ενώ έχουν ανακαλυφθεί πατημασιές του στο Νέο Μεξικό.

## Χαρακτηριστικά
Ο διμετρόδοντας ήταν την εποχή του το κορυφαίο αρπακτικό. Ανάλογα με το είδος, έφτανε σε μήκος τα 1,7-4,6 μέτρα και υπολογίζεται ότι το βάρος του κυμαινόταν από τα 28 μέχρι τα 250 κιλά. Το όνομά του προέρχεται από τα δύο διαφορετικών ειδών δόντια του, κάτι που συμβαίνει στα θηλαστικά και όχι στις σαύρες. Είχε τέσσερα πόδια, τα οποία εξείχαν στο πλάι του σώματος, μεγάλη ουρά και θα πρέπει να περπατούσε σαν σαύρα.

### Πτερύγιο
Το πιο διακριτικό χαρακτηριστικό του Διμετρόδοντα ήταν το εντυπωσιακό πτερύγιο στην πλάτη, κάτι που έχουν και άλλοι πελυκόσαυροι. Το πτερύγιο ήταν πλούσιο σε αιμοφόρα αγγεία, τα οποία πορεύονταν σε αύλακες στο περιόστεο, και πιθανώς χρησίμευε για την ταχύτερη ρύθμιση της θερμοκρασίας του σώματός του.

## Παραπομπές


Κατηγορία:Συναψιδωτά
Τυνησιακές γενικές εκλογές (2009)

**Προεδρικές και βουλευτικές εκλογές** διεξήχθησαν στη Τυνησία στις 25 Οκτωβρίου 2009. Τα αποτελέσματα που δημοσιεύθηκαν στις 26 Οκτωβρίου δείχνουν μια περιορισμένη νίκη για τον τωρινό πρόεδρο Ζιν Ελ Αμπιντίν Μπεν Άλι και την κυβερνώσα Συνταγματική Δημοκρατική Ανασύνταξη. 

## Υποψήφιοι
Υπήρχαν τέσσερις υποψήφιοι στις προεδρικές εκλογές:
* Ζιν ελ Αμπεντίν Μπεν Αλί (Συνταγματική Δημοκρατική Ανασύνταξη) (σημερινός)
* Άχμεντ Ιμπραήμ (Κίνημα Εταζντίντ)
* Μοχάμεντ Μπουτσίχα (Κόμμα Λαϊκής Ενότητας)
* Άχμεντ Ινουμπλί (Ενωτική Δημοκρατική Ένωση)

## Αποτελέσματα

Ο Υπουργός Εσωτερικών ανακοίνωσε τα τελικά αποτελέσματα για τις εκλογές της Δευτέρας 26 Οκτωβρίου. Η συμμετοχή των ψηφοφόρων μετρήθηκε στο 89,40% με 4.447.388 από τα 5,3 εκατομμύρια των εγγεγραμμένων ψηφοφόρων της Τυνησίας. Στον προεδρικό αγώνα ο τωρινός πρόεδρος Μπεν Άλι κέρδισε 89,62% των ψήφων. Οι κοντινότεροι αντίπαλοι ήταν ο Μοχάμεντ Μπουτσίχα με 5,01% των ψήφων και ο Άχμεντ Ινουμπλί με 3,80%, και οι δύο από τους οποίους κρίνονται ως ευρέως διακοσμητική αντίθεση. Τα κόμματα της σκληρής αντίθεσης και οι Ισλαμιστικές ομάδες είχαν τεθεί εκτός νόμου από τη συμμετοχή στις εκλογές.

Το αποτέλεσμα επικυρώνει στον Μπεν Άλι μια πέμπτη διαδοχική πενταετή θητεία στο αξίωμα από τότε που ανέλαβε την εξουσία σε ένα αναίμακτο πραξικόπημα το 1987. Η εκλογική επίδοση του Μπεν Άλι της τάξεως του 89,62% ήταν το χαμηλότερο ποσοστό που έχει ποτέ λάβει.. 

Στις εκλογές για τη Βουλή των Αντιπροσώπων η Συνταγματική Δημοκρατική Ανασύνταξη, που έχει κυβερνήσει συνεχώς από την ανεξαρτησία της Τυνησίας από τη Γαλλία το 1956, κέρδισε 84.59% των ψήφων και 161 έδρες. Το Κίνημα των Σοσιαλδημοκρατών κέρδισε 16 έδρες με 4,63% των ψήφων, το Κόμμα λαϊκής Ενότητας κέρδισε 12 έδρες 3,39% των ψήφων, η Ένωτική Δημοκρατική Ένωση κέρδισε 9 έδρες με 2.56%. Τα υπόλοιπα 16 έδρανα μοιράσθηκαν μεταξύ του Σοσιαλιστικού Φιλελεύθερου Κόμματος, που κέρδισε οκτώ έδρες, το Πράσινο Κόμμα για την Πρόοδο, που κέρδισε έξι και το Κίνημα Εττατζντίντ που κέρδισε δύο έδρες.

## Παρατηρητές
Οι παρατηρητές της Αφρικανικής Ένωσης χαρακτήρισαν τις εκλογές ως "ελεύθερες και δίκαιες". Αντίθετα, τα κόμματα της αντιπολίτευσης έκαναν λόγο για μη ελευθερία του εκλογικού σώματος στο να ψηφίσουν κατά τη διεξαγωγή των εκλογών.

## Παραπομπές


## Εξωτερικοί σύνδεσμοι
* Προεδρικές και βουλευτικές εκλογές στην Τυνησία - 2009

2009
Κατηγορία:Εκλογές του 2009
Βρυοκαστράκι Κύθνου

**Βριοκαστράκι** ή **Βριοκάστρι** είναι μία μικρή ακατοίκητη βραχονησίδα που βρίσκεται στη δυτική ακτή της Κύθνου.
 
Αποτελεί απόσπασμα της άκρας της αρχαίας Κύθνου (πόλης) - Βρυόκαστρο - που βρίσκεται αριστερά κατά τον είσπλου στο όρμο Επισκοπή. Διοικητικά ανήκει στον δήμο Κύθνου.

Κατηγορία:Βραχονησίδες της Κύθνου
Πελυκόσαυροι

Οι **πελυκόσαυροι** ήταν πρωτόγονα Συναψιδωτά του ύστερου παλαιοζωϊκού αιώνα. Εμφανίστηκαν στην ύστερη Λιθανθρακοφόρο και έφτασαν στην ακμή τους στην αρχή της Πέρμιας περιόδου, παραμένοντας τα κυρίαρχα χερσαία ζώα για περίπου 40 εκατομμύρια χρόνια. Από αυτούς εξελίχθηκαν τα Θηριαψιδωτά, οι πρόγονοι των Θηλαστικών.

## Χαρακτηριστικά
left|thumb|Κρανία πελυκόσαυρων: 1. σφηνακόδοντας, 2. οφιακόδοντας, 3 κασεειδής.
Οι πελυκόσαυροι είχαν ερπετόμορφα χαρακτηριστικά: το σώμα τους ήταν συνήθως μακρύ με ουρά και περπατούσαν με τα πόδια στραμμένα προς τα έξω και την κοιλιά κοντά στο έδαφος. Δεν είχαν φολίδες. Τα απολιθώματα δείχνουν πως μέρος του σώματός τους ήταν γυμνό όμως η κοιλιά καλυπτόταν από κερατοειδής φολίδες όπως αυτές που έχουν οι κροκόδειλοι αλλά και τα πουλιά στα πόδια. Κάποια από τα μεγαλύτερα είδη όπως ο διμετρόδοντας και ο εδαφόσαυρος είχαν στην πλάτη ψηλό «ιστίο» που βοηθούσε ίσως στη ρύθμιση της θερμοκρασίας του σώματός.

Οι πελυκόσαυροι φαίνεται να είναι μία ομάδα συναψιδωτών που έχει άμεση προγονική σχέση με τα θηλαστικά καθώς εξέλιξαν σχετική εξειδίκευση δοντιών και οστέινη υπερώα.

## Συστηματική

 

[μικρογραφία|150x150εσ|[Οφιακόδων|Οφιακόδοντας]]

## Παραδοσιακή ταξινόμηση
Τα πελικοσαύρια (Pelycosauria) είναι παραφυλετικός κλάδος καθώς δεν περιλαμβάνει τα θηριαψιδωτά και έτσι δεν χρησιμοποιείται πια. Στα ευπελυκοσαύρια, πρωην υποκατηγορία των πελυκοσαυρίων, ανήκουν οι περισσότεροι πελυκόσαυροι όπως και τα θηριαψιδωτά μαζί με τα θηλαστικά. Είναι μία μονοφυλετική ομάδα. Τα κασεασαύρια δεν έχουν αφήσει απογόνους. Στην παραδοσιακή ταξινόμηση, η οποία δεν φυλογενετική, η τάξη "πελυκοσαύρια" αναλύεται ως εξής:

* **Τάξη Πελυκοσαύρια (Pelicosauria)**
** **Υπόταξη [[Κασεασαύρια]] (Caseasauria)**
*** Οικογένεια Κασείδες (Caseidae)
*** Οικογένεια Εοθηριδίδες (Eothyrididae)
** **Υπόταξη [[Ευπελυκοσαύρια]] (Eupelycosauria)**
*** Οικογένεια Εδαφοσαυρίδες (Edaphosauridae)
*** Οικογένεια Απτοδοντίδες (Haptodontidae)
*** Οικογένεια Λουπεοσαυρίδες (Lupeosauridae)
*** Οικογένεια Οφιακοδοντίδες (Ophiacodontidae)
*** Οικογένεια Σφηνακοδοντίδες (Sphenacodontidae)
*** Οικογένεια Βαρανοψίδες (Varanopseidae)

## Φυλογενετική ταξινόμηση

Φυλογενετικά δεν υπάρχει τάξο «Πελικοσαύρια», οι πελικόσαυροι είναι απλά μια ομάδα πρώιμων συναψιδωτών που οδήγησαν στα θηριαψιδωτά. Το παρακάτω κλαδόγραμμα δείχνει την εξελικτική τους πορεία:

Κατηγορία:Συναψιδωτά
Βρέσθενα

Τα **Βρέσθενα** είναι ορεινό χωριό της Λακωνίας του Δήμου Οινούντος, στα βόρεια όρια του νομού. 

## Περιγραφή
Βρίσκονται σε υψόμετρο περί των 800 μέτρων, σε αμφιθεατρική τοποθεσία πάνω σε λόφο στους πρόποδες του όρους Πάρνωνας. Έχει κλίμα υγιεινό και υδροδοτείται από δύο μεγάλες πηγές. Κύριο προϊόν των Βρεσθένων είναι τα δημητριακά. Συνδέεται με τη Σπάρτη με αμαξιτή οδό περίπου 30 χλμ. που διανοίχτηκε και κατασκευάστηκε με δαπάνη των απανταχού Βρεσθενιτών. 

Βόρεια των Βρεσθένων υφίσταται αρχαίο λατομείο από το οποίο οι αρχαίοι Σπαρτιάτες έφτιαχναν τα λευκά μαρμάρινα μνημεία τους. Δυτικά του χωριού παρά τη θέση *Παλιογουλάς* βρίσκονται τα ερείπια της αρχαίας Σελλασίας, με πολλά αρχαιολογικά ευρήματα. Στην ίδια περιοχή σώζονται και ίχνη παλιάς αυλακωτής λιθόκτιστης οδού που συνέδεε στην αρχαιότητα τις Καρυές με τη Σπάρτη.

Επίσης, στους πρόποδες του παρακείμενου λόφου *Σάρρα* υφίσταται το βαθύ σπήλαιο *Αλεπότρυπα*, που πιστεύεται ότι συγκοινωνεί υπόγεια με το Κάρκανο, ένα μικρό παλιό φρούριο, στην κορυφή του λόφου όπου σήμερα υπάρχει μικρό ναΰδριο αφιερωμένο στην Ανάληψη

Κατά την περίοδο της Τουρκοκρατίας, τα Βρέσθενα αποτελούσαν έδρα της Επισκοπής Βρεσθένης, της οποίας τελευταίος επίσκοπος φέρεται ο Θεοδώρητος Β΄ που διατέλεσε Πρόεδρος της Πελοποννησιακής Γερουσίας και στη συνέχεια αντιπρόεδρος του Βουλευτικού κατά την Ελληνική Επανάσταση του 1821.

Στην Εκστρατεία του Μοριά καταγράφεται με την ονομασία *Vresthéna* να υπάγεται στην Επαρχία Μυστρά (*Mistra*), με αριθμό οικογενειών 103 και συνολικό πληθυσμό 508 άτομα. Στο Αρχείο Ιωάννου Καποδίστρια αναφέρεται ως Πλατάνα στην Επαρχία Λακεδαίμονος με αριθμό οικογενειών: 103 και συνολικό πληθυσμό 508 άτομα.

Μετά την απελευθέρωση και τη δημιουργία του ελληνικού κράτους, τα Βρέσθενα απέκτησαν κατά τις αρχές της δεκαετίας του 1860 «ελληνικό» σχολείο χάρη στη συμβολή του εύπορου ομογενή Νικόλαου Πηλάλα.

Τα Βρέσθενα το 1928 αριθμούσαν 1.352 κατοίκους και διέθεταν σχολείο, ειρηνοδικείο και τηλεγραφείο. Σήμερα αποτελεί έδρα ομώνυμου τοπικού διαμερίσματος του Δήμου Οινούντος και στην απογραφή του 2001 είχαν πραγματικό πληθυσμό 418 κατοίκων.

## Αξιοθέατα
Σε απόσταση περίπου μισής ώρας πεζοπορίας, βρίσκεται η ιστορική Μονή της Κοιμήσεως της Θεοτόκου, λεγόμενη και *Επισκοπή*, επειδή αποτελούσε την έδρα του εκάστοτε επισκόπου Βρεσθένης.

## Παραπομπές


## Εξωτερικοί σύνδεσμοι
* Ιστοσελίδα Συλλόγου Βρεσθενιτών Σπάρτης «Τα Βρέσθενα»


Κατηγορία:Δήμος Σπάρτης
Κατηγορία:Χωριά του Πάρνωνα
4492 Ντεμπυσσύ

μικρογραφία|3D μοντέλο του αστεροειδούς 4492 Ντεμπυσσύ
Ο **4492 Ντεμπισί** (γαλλικά:4492 Debussy) είναι ένας αστεροειδής της κυρίας ζώνης αστεροειδών. Ανακαλύφθηκε στις 17 Σεπτεμβρίου του 1988 από τον Ερίκ Ελστ. Εκτιμάται πως η διάμετρός του είναι περίπου 10 χιλιόμετρα.

Πήρε το όνομά του από τον Γάλλο συνθέτη Κλωντ Ντεμπυσί.

## Δορυφόρος
Στις 21 Μαρτίου του 2004, ανακοινώθηκε ότι παρατηρήσεις της καμπύλης φωτός φανερώνουν την ύπαρξη ενός μικρού δορυφόρου του Ντεμπυσσύ, σε απόσταση μεταξύ 5,2 και 13,5 χιλιομέτρων από αυτό. Ονομάζεται προσωρινά **S/2004 (4492) 1**.

## Εξωτερικοί σύνδεσμοι
* Aρχείο του Johnston: (4492) Debussy

Κατηγορία:Αστεροειδείς Κύριας Ζώνης
Εδαφόσαυρος

right|thumb|300px|Απεικόνιση του εδαφόσαυρου
Ο **Εδαφόσαυρος** είναι γένος προϊστορικού ερπετού που έζησε πριν 300 εκατομμύρια χρόνια, στο τέλος της Λιθανθρακοφόρου περιόδου και την αρχή της Πέρμιας περιόδου. Τα πρώτα απολιθώματα βρέθηκαν στην Βόρεια Αμερική το τέλος του 19ου αιώνα, αλλά πρόσφατα βρέθηκαν στην Τσεχία και τη Σλοβακία. Ήταν πελυκόσαυρος.

Το πιο διακριτικό χαρακτηριστικό του είναι το πτερύγιο στην πλάτη του, που συγκρίνεται με αυτό του Διμετρόδοντα, του κορυφαίου θηρευτή της εποχής, και άλλων ερπετών της εποχής του, αλλά έχει διαφορετικό σχήμα και μορφολογία. Ο εδαφόσαυρος είναι ένα από τα πρώτα γνωστά φυτοφάγα τετράποδα. Είχε μυτερά δόντια, γεγονός που μαρτυρά ότι τρεφόταν και με κρέας.

Το μήκος του έφτανε τα 3,5 μέτρα και το βάρος του τα 300 κιλά. Αυτό, σε συνδυασμό με το σχήμα του, σημαίνει ότι ήταν ένα αργοκίνητο ζώο.

Κατηγορία:Συναψιδωτά
Οφιακόδων

thumb|right|300px|Απεικόνιση οφιακόδοντα
Ο **οφιακόδων** ήταν ένας μεγάλος πελυκόσαυρος, του οποίου τα απολιθώματα βρίσκονται στη Νέα Σκωτία, Καναδάς. Έζησε στην αρχή της πέρμιας περιόδου.

Ήταν τουλάχιστον 2 μέτρα μακρύς με μέγιστο μήκος 3,6 μέτρα και υπολογίζεται ότι ζύγιζε 50 κιλά. Έχει μακριά σαγόνια με κοφτερά δόντια. Κάποιοι υποστηρίζουν ότι έτρωγε ψάρια από τα ρυάκια, αλλά το μακρόστενο σχήμα του κεφαλίου του δεν θα το βοηθούσε για μια τέτοια ζωή.

Κατηγορία:Συναψιδωτά
2685 Μαζέρσκι

**2685 Μαζέρσκι**



Ο **2685 Μαζέρσκι (Masursky)** είναι ένας αστεροειδής φασματικού τύπου **S** (λιθώδης), που βρίσκεται στην Κύρια Ζώνη Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,025. Ανακαλύφθηκε από τον Edward L. G. Bowell στις 3 Μαΐου του 1981. Στις 23 Ιανουαρίου του 2000 πέρασε από αυτόν η διαστημική συσκευή Κασσίνι-Χόιχενς σε απόσταση 1,6 εκατομμυρίων χιλιομέτρων.

## Οικογένεια αστεροειδών
Ο Μαζέρσκι ανήκει στη λεγόμενη οικογένεια αστεροειδών της Ευνομίας, που έχει ως μεγαλύτερο μέλος τον αστεροειδή 15 Ευνομία.


Αρχείο:Asteroid 2685Masurky.png|Ο 2685 Μαζέρσκι στις 23 Ιανουαρίου 2000 φωτογραφημένος από την αποστολή *Κασσίνι-Χόιχενς* (απόσταση: 1,6 εκατ. χλμ)


Μαζερσκι
Σφηνακόδοντας

right|thumb|300px|Ζευγάρι Σφηνακόδοντων
Ο **σφηνακόδοντας** ήταν ένας πελυκόσαυρος της οικογένειας των σφηνακοδοντίδων με μήκος περίπου 3 μέτρα. Έζησε στην αρχή της πέρμιας περιόδου, στο σημερινό Τέξας και Νέο Μεξικό.

Οι σπόνδυλοί του ήταν μακρείς και ίσως σε αυτούς στηρίζονταν ισχυροί μύες, που επέτρεπαν στο σφηνακόδοντα να πηδάει πάνω στη λεία του. Ήταν στενός συγγενής του διμετρόδοντα, αλλά δεν είχε το εντυπωσιακό πτερύγιο του πρώτου. Είχε βαρειά σαγόνια με δύο τύπους δοντιών, κυνόδοντες και κοπτήρες, που δείχνουν ότι ήταν σαρκοφάγο.

Κατηγορία:Συναψιδωτά
Μπαντάρ Σερί Μπεγκαβάν

Η **Μπαντάρ Σερί Μπεγκαβάν** ( / γραφή Τζάβι: بندر سري بڬاوان) είναι η πρωτεύουσα του Μπρουνέι. Είναι επίσης η μεγαλύτερη πόλη του Σουλτανάτου του Μπρουνέι.

## Ιστορία
Τον 7ο αιώνα μ.Χ., φαίνεται πως η περιοχή όπου βρίσκεται η πόλη κατοικήθηκε για πρώτη φορά. Το 1970, ωστόσο, δόθηκε στην πόλη το σημερινό της όνομα. Το 2007, ο Σουλτάνος του Μπρουνέι έδωσε εντολή για επέκταση της πόλης από 12,67 τ.χλμ. σε 100,36 τ.χλμ.

## Αδελφοποιημένες πόλεις
*  Ναντσίνγκ, Κίνα

## Παραπομπές


## Εξωτερικοί σύνδεσμοι

* 

Κατηγορία:Πρωτεύουσες της Ασίας
Κατηγορία:Γεωγραφία του Μπρουνέι
Κωνοφόρα

[right|thumb|300px|Κωνοφόρα: [Αραουκάρια, που φύεται στο νότιο Ημισφαίριο του πλανήτη]]
Τα **κωνοφόρα**, γνωστά και ως **κωνιφερόφυτα**, είναι μία από τις 13 ή 14 συνομοταξίες του φυτικού βασιλείου, ανήκουν στα Γυμνόσπερμα και φέρουν σπόρους που είναι προστατευμένοι μέσα σε κώνους. Όλα τα κωνοφόρα είδη έχουν ξυλώδη κορμό, με τα περισσότερα να είναι δέντρα, ενώ λίγα είναι θάμνοι. Η συνομοταξία περιλαμβάνει 8 οικογένειες, 68 γένη και 630 είδη. Αν και ο αριθμός ειδών είναι μικρός, ο ρόλος των κωνοφόρων έχει πολύ μεγάλη οικολογική σημασία, επειδή κυριαρχούν σε τεράστιες εκτάσεις της Γης, όπως στην τάιγκα στο βόρειο ημισφαίριο, σε όλη την Ευρώπη και την Βόρεια Αμερική, και αποτελούν τις πρώτες ύλες για πολυάριθμα προϊόντα ξύλου και χαρτιού. Κλασικά είδη κωνοφόρων είναι το πεύκο, η ερυθρελάτη, το έλατο, το κυπαρίσσι, η τσούγκα, ο κέδρος, η λάρικα και άλλα.

## Εμφάνιση
Εμφανίστηκαν πριν από περίπου 300 εκατομμύρια χρόνια, στο τέλος της Λιθανθρακοφόρου περίοδου με φυτά που έμοιαζαν με τις σημερινές αραουκάριες, μαζί με τα γκίνγκο και τα κυκαδόφυτα. Όλα έχουν σημαντικές προσαρμογές (σπόροι, γύρη) που επιτρέπουν στα γυμνόσπερμα να μην εξαρτώνται από το νερό όσο οι πρόγονοί τους (βρύα, φτέρες). Επωφελήθηκαν από τη σταδιακή ξήρανση του κλίματος στην αρχή της Πέρμιας περιόδου και σε μεγάλο βαθμό έμειναν ανεπηρέαστα μαζική εξαφάνιση στο τέλος της Πέρμιας περιόδου. Κατά τη διάρκεια του Μεσοζωικού αιώνα ήταν η κυρίαρχη χερσαία χλωρίδα, όμως περιορίστηκαν στον Καινοζωικό αιώνα με τη μεγάλη ανάπτυξη των αγγειόσπερμων.

## Μορφολογία
left|thumb|150px|Τα φύλλα του κωνοφόρου είναι σαν ''βελόνες''
Είναι δέντρα με μονό συνήθως ευθύ κορμό και τα κλαδιά δεν φτάνουν σε ύψος μεγαλύτερο από αυτόν. Πολλά για να προστατευθούν από τα έντομα και τους μύκητες παράγουν ρετσίνι, που όταν απολιθώνεται γίνεται κεχριμπάρι. Κάποια είδη ξεπερνούν σε ύψος τα 100 μέτρα, όπως οι σεκόγιες. Τα περισσότερα είναι αειθαλή και έχουν μακρόστενα σε σχήμα βελόνας φύλλα, ενώ άλλα, όπως το κυπαρίσσι, έχουν επίπεδα φύλλα που μοιάζουν με λέπια. Πέντε από τα γένη (*[[λάρικας|Larix]]*, *[[Pseudolarix]]*, *[[Glyptostrobus]]*, *[[Metasequoia]]* και *[[Taxodium]]*) είναι φυλλοβόλα, με τα φύλλα να πέφτουν το φθινόπωρο. Τα κωνοφόρα αναπαράγονται με γύρη που παρασέρνεται από τον άνεμο. Τα σπέρματα αναπτύσσονται μέσα σε προστατευτικό κώνο.

## Παραπομπές


## Εξωτερικοί σύνδεσμοι
* 
* 

*
Ευρωπαϊκό Πρωτάθλημα Στίβου

Το **Ευρωπαϊκό Πρωτάθλημα  Στίβου** (γνωστό στην Ελλάδα και ως «Πανευρωπαϊκοί Αγώνες Στίβου» ή «Ευρωπαϊκό Πρωτάθλημα Αθλητισμού») είναι διοργάνωση αγώνων στίβου ανδρών και γυναικών και διεξάγεται υπό την αιγίδα της Ευρωπαϊκής Ομοσπονδίας Κλασικού Αθλητισμού. Στη διοργάνωση δικαίωμα συμμετοχής έχουν όλα τα ευρωπαϊκά κράτη - μέλη της ομοσπονδίας. Είναι η παλαιότερη διοργάνωση στη ιστορία του ευρωπαϊκού κλασικού αθλητισμού.

## Ιστορία
Η διοργάνωση ξεκίνησε το 1934 και από τότε διεξάγεται ανελλιπώς, πλην του 1942, που δεν διεξήχθη λόγω του Δευτέρου Παγκοσμίου Πολέμου. Μέχρι το 2010, η διοργάνωση διεξαγόταν κάθε τέσσερα χρόνια, σε ζυγές χρονιές, ανάμεσα στους Ολυμπιακούς Αγώνες που διεξάγονται επίσης ανά τετραετία σε ζυγές χρονιές και ανάμεσα στα Παγκόσμια Πρωταθλήματα Στίβου που διεξάγονται ανά διετία τις μονές χρονιές.

Μέχρι το 1966, το πρωτάθλημα γινόταν κανονικά ανά τετραετία και η επόμενη φορά θα ήταν το 1970. Όμως λόγω κάποιων τεχνικών προβλημάτων, έγιναν δύο διοργανώσεις, η πρώτη το προηγούμενο έτος (1969) και η δεύτερη το επόμενο (1971). Από το 1974 επανήλθε και πάλι η διοργάνωση ανά τετραετία, όμως από το 2010 αποφασίστηκε η ανά διετία διεξαγωγή των αγώνων, πράγμα που σημαίνει ότι Πανευρωπαϊκοί και Ολυμπιακοί Αγώνες μπορούν να συνυπάρξουν την ίδια χρονιά. Στη δεύτερη διεξαγωγή των αγώνων (1938), υπήρξε διαχωρισμός των αθλημάτων, καθώς τα αγωνίσματα των ανδρών έγιναν στο Παρίσι και των γυναικών στη Βιέννη.

Η Ελλάδα φιλοξένησε δύο φορές τη διοργάνωση. Το 1969 στο παλιό Στάδιο Καραϊσκάκη και το 1982 στο νεόχτιστο Ολυμπιακό Στάδιο. Μάλιστα η τελετή έναρξης των αγώνων συνδυάστηκε και με την τελετή εγκαινίων του Σταδίου. Η πιο πρόσφατη διοργάνωση διεξήχθη το 2024 στη Ρώμη.

## Διοργανώτριες πόλεις
Οι πόλεις που φιλοξένησαν και θα φιλοξενήσουν το Πανευρωπαϊκό Πρωτάθλημα Ανοικτού Στίβου είναι:

## Πίνακας μεταλλίων
} || 0 || 0 || 0 || 0
|-
|42= ||align=left|  || 0 || 0 || 0 || 0
|-
|42= ||align=left|  || 0 || 0 || 0 || 0
|-
|42= ||align=left|  || 0 || 0 || 0 || 0
|-class="sortbottom"
!colspan="2"| Σύνολο || 866 || 868 || 867 || 2600
|}

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA


Στιβος
Κατηγορία:Διοργανώσεις στίβου της Ευρωπαϊκής Ομοσπονδίας Στίβου
Σωτήριος Κροκιδάς

Ο **Σωτήριος Κροκιδάς**  (1852 - 1924) ήταν νομικός, πολιτικός και πρωθυπουργός της Ελλάδας κατά το φθινόπωρο του 1922.

## Βιογραφία
Γεννήθηκε στη Σικυώνα Κορινθίας το 1852 και σπούδασε νομική στο Πανεπιστήμιο Αθηνών, του οποίου έγινε και διδάκτωρ. Την περίοδο 1881 - 1897 υπήρξε υφηγητής εμπορικού δικαίου στη Νομική Σχολή Αθηνών. Το 1883 εξελέγη δήμαρχος Σικυώνας ενώ από το 1892 εκλεγόταν βουλευτής Κορινθίας. Το 1917 τοποθετήθηκε γενικός διοικητής της Κρήτης, θέση στην οποία παρέμεινε μέχρι το 1920.

Απεβίωσε από καρκίνο του πνεύμονα  στο Περιγιάλι Κορινθίας στις 27 Ιουλίου 1924.

## Πρωθυπουργία
Ο Κροκιδάς ανέλαβε την πρωθυπουργία της χώρας στις 17 Σεπτεμβρίου 1922 αναλαμβάνοντας παράλληλα και το χαρτοφυλάκιο του υπουργείου εσωτερικών. Αρχικά η επαναστατική επιτροπή είχε διορίσει πρωθυπουργό τον Αλέξανδρο Ζαΐμη, ο οποίος όμως απουσίαζε στο εξωτερικό γι' αυτό και επελέγη ο Κροκιδάς, ο οποίος όμως επίσης ήταν εκτός Αθηνών. Γι' αυτό προτάθηκε ως προσωρινός πρωθυπουργός ο Αναστάσιος Χαραλάμπης που παρέμεινε για μια μέρα (Κυβέρνηση Αναστασίου Χαραλάμπη) μέχρι να επιστρέψει και να ορκιστεί ο Κροκιδάς. Στην Κυβέρνηση Κροκιδά, ουσιαστικά δεν κυβέρνησε αυτός αλλά η επαναστατική επιτροπή που είχε επικρατήσει μετά το Κίνημα της 11ης Σεπτεμβρίου 1922. Κατά τη διάρκεια της πρωθυπουργίας του πραγματοποιήθηκε το μεγαλύτερο μέρος της δίκης των έξι. Παραιτήθηκε στις 14 Νοεμβρίου 1922 γιατί διαφώνησε με την επικείμενη εκτέλεση των έξι.

## Πηγές


## Βιβλιογραφία
* Μιχαήλ, Δ. Μ., *«Ο νομομαθής και πολιτικός Σωτήριος Γ. Κροκιδάς»*, Αρχείον Κορινθιακών Μελετών, 1 (1971), σελ. 67-69.

## Εξωτερικοί σύνδεσμοι
*Σωτήριος Κροκιδάς στον ''Πανδέκτη'' του Εθνικού Ιδρύματος Ερευνών.

Κατηγορία:Πρωθυπουργοί της Ελλάδας
Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ελευθεροτέκτονες
Κατηγορία:Έλληνες πολιτικοί του 20ού αιώνα
Βρένθη

Η **Βρένθη** ήταν αρχαία πόλη στη Γορτυνία της Αρκαδίας στην Πελοπόννησο. Βρισκόταν κοντά στη δεξιά όχθη του Αλφειού στο δρόμο από Γόρτυνα προς Μεγαλόπολη. Στο σημείο αυτό σήμερα βρίσκεται η Καρύταινα.

Πριν την ίδρυση της Μεγαλόπολης (μεγάλης πόλης), η Βρένθη ήταν ήδη ερείπια και οι κάτοικοί της είχαν μετοικήσει στη Γόρτυνα. Από την αρχαία Βρένθη ονομάστηκε και ο παρακείμενος ποταμός μήκους πέντε σταδίων *Βρενδεάτης*, παραπόταμος του Αλφειού.

Κοντά στην αρχαία Βρένθη βρισκόταν και το ιστορικό «Παραιβάσιον», μνήμα των Μεγαλοπολιτών στο οποίο είχαν ταφεί οι πεσόντες στη μάχη κατά του Κλεομένη, όταν αυτός επιτέθηκε στους Μεγαλοπολίτες κατά παράβαση των τότε συνθηκών, εξ ου και η ονομασία του.

## Παραπομπές
* Παυσανίας, η΄, 28. 7
* Παυσανίας, ε΄, 7. 1
* Leake, Morea, Τόμος Β΄, σελ. 292
* Ross: *Reisen im Peloponnes*, Τόμος Α΄, σελ. 90

## Πηγές
* 

Βρενθη
Δημήτριος

Το όνομα **Δημήτριος** μπορεί να αναφέρεται σε κάποιο από τα παρακάτω: 

## Όνομα
* Στο Δημήτριος (όνομα), ελληνικής προέλευσης ανδρικό όνομα

## Βασιλείς
### Μακεδονία
* Δημήτριος ο Πολιορκητής, (336 π.Χ. – 283 π.Χ.)
* Δημήτριος Β΄ Αιτωλικός, (276 π.Χ. – 229 π.Χ.)

**Πρίγκιπες των Αντιγονιδών**:
* Δημήτριος ο Καλός, γιος του Πολιορκητή
* Δημήτριος ο Λεπτός, γιος του Πολιορκητή
* Δημήτριος (γιος Φιλίππου Ε΄) (206 – 181 π.Χ.), γιος του Φιλίππου Ε'

### Συρία
* Δημήτριος Α΄ Σωτήρ, (??? – 150 π.Χ.)
* Δημήτριος Β΄ Νικάτωρ, (??? – 125 π.Χ.)
* Δημήτριος Γ΄ Εύκαιρος, (??? – 88 π.Χ.) 

### Βακτρία και Ινδία
* Δημήτριος Α΄ ο Ανίκητος, (βασ. 189 π.Χ. – 167 π.Χ.)
* Δημήτριος Β΄ της Βακτρίας
* Δημήτριος Γ΄ ο Ανίκητος

### (Ιβηρία) Γεωργία
* Δημήτριος Α΄ της Γεωργίας
* Δημήτριος Β΄ της Γεωργίας

## Πατριάρχες
* Δημήτριος Α΄ Αλεξανδρείας

## Ηγεμόνες
* Δημήτριος Α΄ της Γεωργίας
* Δημήτριος Β΄ της Ρωσίας

### Άλλοι
* Δημήτριος (υιός Γεωργίου Α΄ της Γεωργίας) πρίγκιπας της Γεωργίας (11ος αι.)
* Δημήτριος Α΄ της Ιμερετίας
* Δημήτριος του Κλαρτζέτι
* Δημήτριος του Μομφερράτου
* Δημήτριος της Νεαπόλεως επίσκοπος (6ος αι.)
* Δημήτριος ο Θεσσαλονικεύς
* Δημήτριος ο Καλός
* Δημήτριος ο Λάκων
* Δημήτριος ο Φαληρεύς

## Ολυμπιονίκες
* Δημήτριος ο Αλεξανδρινός (3ος αιώνας π.Χ.), αρχαίος Έλληνας ολυμπιονίκης του σταδίου
* Μάρκος Αυρήλιος Δημήτριος (2ος αιώνας μ.Χ.), αρχαίος Έλληνας ολυμπιονίκης στο παγκράτιο
* Δημήτριος ο Χίος (2ο αιώνας μ.Χ.), αρχαίος Έλληνας ολυμπιονίκης του σταδίου
* Δημήτριος ο Σαλαμίνιος (ολυμπιονίκης) (3ος αιώνας μ.Χ.), αρχαίος Έλληνας ολυμπιονίκης του σταδίου και πεντάθλου

## Φιλόσοφοι
* Δημήτριος ο Φαληρεύς, φιλόσοφος και πολιτικός (350 π.Χ. – 283 π.Χ.)
* Δημήτριος ο Λάκων, επικούρειος φιλόσοφος 
* Δημήτριος ο Κυνικός, κυνικός φιλόσοφος 

## Συγγραφείς & Γραμματικοί
* Δημήτριος ο Σκήψιος
* Δημήτριος της Μαγνησίας
* Δημήτριος της Τροιζήνας
* Δημήτριος Ιξίων
* Δημήτριος της Ταρσού
* Δημήτριος (κωδικογράφος)
* Δημήτριος ο Σαλαμίνιος (ιστορικός)

## Γλύπτες
* Δημήτριος της Αλωπεκής

## Μαθηματικοί
* Δημήτριος ο Καλλατιανός

## Μεσαιωνικά πρόσωπα
* Δημήτριος Δούκας, ηγεμόνας του Βασιλείου της Θεσσαλονίκης, (βασ. 1244 - 1246)
* Δημήτριος Α΄ Καντακουζηνός, (1383-1384)
* Δημήτριος Παλαιολόγος, (1407–1470)
* Δημήτριος διάκονος, μοναχός και λόγιος από τη Θεσσαλονίκη του 16ου αιώνα
* Δημήτριος Β΄ της Ρωσίας (Ψευδοδημήτριος A΄), (1581 - 1606)
* Δημήτριος ο εξ Αθηνών, λόγιος του 16ου αιώνα

## Εκκλησία
* Πατριάρχης Δημήτριος, (1914 - 1991)
* Αρχιεπίσκοπος Αμερικής Δημήτριος, (1928 - )
* Δημήτριος (Χρυσοβύτσι), κληρικός από το Χρυσοβύτσι και αγωνιστής του 1821,
* Δημήτριος (Καρφοξυλιά), κληρικός από την Καρφοξυλιά και αγωνιστής του 1821

## Χριστιανισμός & Τοπωνύμια
: *Δείτε το άρθρο: [[Άγιος Δημήτριος (αποσαφήνιση)]]*

Κατηγορία:Αποσαφηνίσεις ονομάτων